1Na'ayenɛ bo mam vo'ohogo ge ze'ele la nɛreyooro wa tɔgɛ n yele wa bo mam. Yehe mam ponpan'ahom doma, la faanreba wa nu'uhen bahɛ. 2Hom n de Yenɛ se'ere te mam zɔ na sogɛ ho poan, bene te ho sa'ɛ mam bahɛ? Bene zuo te mam wan ɛɛra kɛla n diŋdoma n muguhere mam la zuo? 3Tom ho nɛɛhom la, la ho yelemɛŋɛrɛ la, te ba gu'ura mam. Bahɛ te ho yele ana wa tare mam wa'an ho fa'a zoore la te ho bɔna la zuo na. 4Te n ta'an paɛ Yenɛ la kaanbegɔ daka la, Yenɛ se'ere n de mam nyeema la zen'an. N wan ŋmɛ' kɔnlɔgɔ. Pɛngɛ hom Yenɛ n de mam Yenɛ wa. 5Mam suunre wa, bene te ho ana bala bora? Bene te ho sagom bala? Tara potɛn'ɛrɛ la Yenɛ wa. Se'ere n sɔe la, mam wan ihege, le pɛngɛ n soŋorɛ, la n Yenɛ wa.
mos_Latn